TACLOBAN CITY - Sumaka na ha upat an ihap han mga nagkaawatan ha natabo nga karambola hin mga motorsiklo ha brgy Cogon, Guiuan Eastern Samar kataliwan nga bawi-an hin kinabuhi an usa pa nga biktima ha sulod han pribado nga hospital dinhi ha syudad han Tacloban.
Ha impormasyon nga nahikay han Bombo Radyo Tacloban, banda alas 10 kagab-i han bawi-an hin kinabuhi an usa pa nga biktima nga guinkilala kan Roel Dais, 23 anyos ngan Barangay Kagawad han Brgy Anuron han mao nga bungto.
Subay han iya patud nga hi Reah Dais, plano unta nira dad-on ha Cebu City an biktima para didto pa-operahan pero waray na umilob an lawas hini tungod han internal bleeding nga naguinkawsa han iya pagkamatay.
Nabaru-an nga puro waray mga sul-ot nga helmet an mga dabi han mao nga karambola rason agud waray maprotektari an ira ulo.
Ha pagka yana, nagpapabilin pa ha murge an patay nga lawas ni Dais.
war_Latn war_Latn war_Latn war_Latn war_Latn